บอมเมอร์แมน - วิกิพีเดีย

# บอมเมอร์แมน

### จากวิกิพีเดีย สารานุกรมเสรี

ภาพตราสัญลักษณ์บอมเมอร์แมน

บอมเมอร์แมน (Bomberman) เป็นเกมแก้ปัญหาอีกชนิดหนึ่ง ที่ได้รับความนิยมและเป็นที่รู้จักของคนทั่วโลก ลักษณะที่โดดเด่นที่สุดของเกมคือระเบิด ซึ่งเกมนี้ ผู้เล่นจะต้องบังคับตัวละครในเขาวงกต แล้วทำลายศัตรูด้วยระเบิด จึงจะผ่านด่านได้

บอมเมอร์แมน ถูกผลิดเป็นครั้งแรกโดยบริษัท ฮัตสันซอฟต์ ประเทศญี่ปุ่น และถูกพัฒนามาอย่างต่อเนื่องมาแล้วหลายรุ่นและนับไม่ถ้วน ซึ่งเกมนี้ รู้จักกันในไทยว่า เกมวางระเบิด หรือเรียกว่า บอมบ์เบอร์แมน นั่นเอง

## [แก้] วิธีการเล่นเบื้องต้นที่ควรทราบ

บอมเมอร์แมน

วิธีการเล่นเบื้องต้นมีดังต่อไปนี้

- ผู้เล่นจะต้องบังคับบอมเมอร์แมน ไปกำจัดศัตรูทั้งหมดที่อยู่ในเขาวงกตด้วยระเบิด
- ในหนึ่งด่าน จะมีอุปกรณ์ต่าง ๆ ที่มักจะเป็นประโยชน์ เราสามารถไปเก็บได้
- อย่าให้ศัตรูมาสัมผัสตัวเองหรือโดนระเบิดเสียเอง ซึ่งจะทำให้แพ้เกม
- เมื่อกำจัดศัตรูได้ทั้งหมดแล้ว ควรหาประตูทางออกเพื่อผ่านด่าน เพราะในแต่ละด่านมีเวลาจำกัด
- อย่าใช้ระเบิดพังประตูผ่านด่าน หรืออุปกรณ์ เพราะว่าจะให้มีศัตรูใหม่เข้ามา

## [แก้] อุปกรณ์ต่าง ๆ ที่พบขณะเล่นเกม

ขณะที่เล่นบอมเมอร์แมนในแต่ละด่าน ก็จะพบอุปกรณ์ต่าง ๆ ที่มีคุณสมบัติ แตกต่างกันออกไป ผู้เล่นควรไปเก็บอุปกรณ์เหล่านี้ เพื่อความสะดวกเล่นด่านต่อไป แต่ขณะเดียวกัน ก็มีอุปกรณ์บางชนิดที่เป็นโทษได้เช่นกัน

อุปกรณ์ที่พบในเกมบอมเมอร์แมน จะมีรายละเอียดดังต่อไปนี้

### [แก้] อุปกรณ์ทั่วไป

เป็นสิ่งที่พบในได้เกมบอมเมอร์แมนทุกรุ่น อุปกรณ์ทั่วไปมักจะมีดังนี้

- เพิ่มไฟ (Fire Up) ลักษณะภาพจะเป็นรูปหัวไฟยิ้ม เมื่อผู้เล่นเก็บอุปการณ์สิ่งนี้ จะทำให้เพิ่มพลังระบิด 1 ระดับ แต่ จะมีอุปกรณ์พิเศษอีกอย่างหนึ่ง คือ ไฟเต็ม (Full Fire) ลักษณะภาพจะเป็นรูปหัวไฟยิ้มแบบร่าเริง ถ้าเก็บแล้ว จะทำให้พลังระเบิดเต็มประสิทธิภาพ
- เพิ่มระเบิด (Bomb Up) ลักษณะจะเป็นรูประเบิดตรง ๆ เมื่อเก็บอุปกรณ์สิ่งนี้ ผู้เล่นสามารถววงระเบิดได้เพิ่มอีก 1 ลูก
- รองเท้าสเก็ต (Skates) ลักษณะจะเป็นรูป สเก็ตสีฟ้า มีล้อเลื่อน เมื่อเก็บอุปกรณ์สิ่งนี้ จะเพิ่มความเร็วได้ 1 ระดับ
- ผ่านระเบิด (Bomb Pass) ลักษณะจะเป็นรูประเบิดและมีสายลมเหมือนพุ่งมาจากขวาไปซ้าย เมื่อเก็บอุปกรณ์สิ่งนี้ จะสามารถเดินผ่านระเบิดได้
- ผ่านกำแพง (Wall Pass) ลักษณะจะเป็นรูปกำแพงแล้วมีสายลมพุ่งออมาจากขาวไปซ้าย ซึ่งรุ่นเก่าบางรุ่นจะเป็นรูปคนวิ่ง เมื่อเก็บอุปกรณ์สิ่งนี้ ผู้เล่นสามารถเดินผ่านกำแพงอิฐบล็อคได้ แต่ ไม่สามารถผ่านบล็อคเหล็กได้

### [แก้] อุปกรณ์ที่เป็นผลต่อผู้เล่น

อุปกรณ์ประเภทนี้ จะทำให้ผู้เล่นมีความสามารถใช้การกระทำต่าง ๆ กับลูกระเบิดได้ ไม่ว่าจะเป็นเตะ โยน ชก เป็นต้น ซึ่งมีรายระเอียดดังนี้

- เตะระเบิด (Bomb Kick) ลักษณะจะเป็นรูปเท้า เตะใส่ระเบิด ถ้าเก็บอุปกรณ์นี้แล้ว สามารถเตะระเบิดไปจนสุดได้ แต่จะไม่สามารถผ่านระเบิดได้ ถ้าเคยเก็บผ่านระเบิดมาก่อนหน้านี้
- นวม (Punch) ลักษณะจะเป็นรูปนวมสีแดง ถ้าเก็บอุปกรณ์นี้แล้ว สามารถชกระเบิดให้กระเด็นออกไปข้างหน้าได้ ซึ่งบางรุ่นสามารถชกกำแพงให้พังได้
- ถุงมือ (Glove) ลักษณะจะเป็นรูปถุงมือสีฟ้า ถ้าเก็บอุปกรณ์นี้แล้ว สามารถยกระเบิดและขว้างปาไปข้างหน้าได้ (วิธีการใช้นี้ค่อนข้างซับซ้อน วิธีการใชคือ ให้กดปุ่มวางระเบิด 1 ครั้ง แล้วกดซ้ำตรงที่ระบิด จะกลายเป็นยกขว้างทันที ถ้ากดค้าง จะเป็นการยกระเบิด ซึ่งสามารถยกไปโยนไว้ที่ไหนก็ได้)

### [แก้] อุปกรณ์ที่เป็นผลต่อลูกระเบิด

อุปกรณ์ประเภทนี้ จะทำให้ลูกระเบิดมีความสามารถต่าง ๆ ได้ ซึ่งมีรายระเอียดดังนี้

- ระเบิดบังคับ (Remote Control) ลักษณะจะเป็นรูประเบิดอยู่ในรูปหัวใจ ซึ่งแสดงให้เห็นว่า เราะจะระเบิดมันเมื่อไหร่ก็ได้ตามใจตัวเอง ดังนั้น ถ้าเก็บอุปกรณ์นี้แล้ว ระเบิดที่วาง จะเป็นรูประเบิดสีน้ำเงินบังคับ ซึ่งเราจะสามารถระเบิดเมื่อไหร่ก็ได้ ตามความต้องการ และจะไม่ระเบิดจนกว่าผู้เล่นจะสั่งการให้ระเบิด (ตัวอย่างเช่น รอระยะศัตรูเข้ามาอยู่ในแนวระเบิด แล้วระเบิดใส่ศัตรูได้อย่างง่ายดาย)
- ระเบิดหนาม (Spiky bomb) ลักษณะจะเป็นรูประเบิดหนามตรง ๆ ถ้าเก็บแล้ว ระเบิดที่วางจะเป็นระเบิดหนาม เมื่อเกิดการระเบิด จะทำให้ระเบิดผ่านทะลุกำแพงทั้งหมดในแรงรัศมีของระเบิด (หมายความว่า ระเบิดมีแรงอยู่ในระดับ 3 ถ้ามาวางระเบิดใกล้กำแพง 3 บล็อค เมื่อเกิดระเบิด ทั้ง 3 บล็อคจะถูกระเบิดเสียหายทั้งหมด)
- ระเบิดอุจจาระ (Cherry Bomb) ลักษณะจะเป็นรูปคล้ายกระเทียมสีฟ้า บางเกมเป็นสีชมพู หรือมีลักษณะคล้ายอุจจาระ ถ้าเก็บแล้ว ระเบิดที่วางจะมีลักษณะคล้ายอุจจาระ เมื่อถูกเตะ จะไม่ยอมหยุดอยู่กับที่ (ถ้าชนกำแพงจะทำให้กระเด็นกลับมา) หากโยนระเบิดนี้ จะทำให้ระเบิดกระเด็นไปอย่างไร้ทิศทางจนกระทั่งหยุดอยู่ที่ใดที่หนึ่ง ระเบิดแบบนี้อาจทำจนผู้เล่นเกิดความสับสนได้
- ระเบิดพลัง (Power Bomb) ลักษณะจะเป็นรูประเบิดที่เขียนรูปตัว P ไว้ตรงกลาง ถ้าเก็บแล้ว ลักษณะระเบิดที่วางจะมีรูปตัว P ติดอยู่ตรงระเบิด และพลังระเบิดจะมีพลังแรงสูงสุด แต่จะมีผลเฉพาะลูกระเบิดลูกแรกเท่านั้น ส่วนลูกอื่น ๆ ไม่มีผล
- ระเบิดกับดัก (Mine) ลักษณะจะเป็นรูประเบิดสีฟ้าคล้ายห่วงยาง ถ้าเก็บแล้ว จะมีผลเฉพาะลูกระเบิดลูกแรกเท่านั้น ลักณะลูกระเบิดกับดักที่วางไว้ จะหายไป จนกว่าจะมีผู้เล่นคนอื่นมาเหยีบโดนหรือโดนเปลวระเบิด เมื่อเกิดลักษณะเช่นนี้ ก็จะปรากฎระเบิดทันที
- ระเบิดสีแดง (Danger Bomb) ถ้าเก็บแล้ว ระเบิดที่วาง จะระเบิดเป็นวงกลมกว้าง 360 องศา จากลูกเดิมที่ระเบิดเป็น 4 ทิศ จะมีผลเฉพาะลูกระเบิดลูกแรกเช่นกัน

### [แก้] อุปกรณ์พิเศษ

อุปกรณ์ประเภทนี้ มีความสามารถต่าง ๆ ได้หลายอย่างและนอกเหนือจาก 3 ประเภทที่กล่าวมี ซึ่งรายละเอียดมีดังต่อไปนี้

- หัวใจ (Heart) ถ้าเก็บแล้ว สามารถคุ้มกันชีวิตได้ 1 ครั้ง ในกรณีที่โดนระเบิด หรือสัมผัสศัตรู
- เสื้อเกราะ (Jacket) ถ้าเก็บแล้ว สามารถป้องกันตัวเองได้ในระยะสั้น ๆ ราว ๆ 10 ถึง 30 วินาที
- เพิ่มชีวิต (Extra Life) ถ้าเก็บแล้ว สามารถเพิ่มชีวิตได้ 1 ชีวิต ซึ่งในแต่ละรุ่นมีรูปภาพเป็น 1UP บ้าง หรือไม่ก็เป็นรูปตัวบอมเมอร์แมน
- ไฟเต็ม (Full Fire) เป็นลักษณะที่กล่าวเพิ่มเติมจาก เพิ่มไฟ (Fire Up) มาแล้ว ถ้าเป็บอุปกรณ์นี้ จะทำให้พลังระเบิดเต็มประสิทธิภาพ
- ระเบิดเส้นตรง (Line Bomb) ลักษณะจะเป็นรูประเบิดซ้อน 3 ลูก ถ้าเก็บแล้ว สามารถวางระเบิดทีเดียวได้หลายรูปเป็นแนวเส้นตรง
- อุปกรณ์เพิ่มคะแนน (Score Item) แทบทุกรุ่นจะมีอุปกรณ์แบบนี้อยู่ถ้าเก็บแล้ว จะเพิ่มคะแนนเป็นจำนวนหนึ่ง ซึ่งรูปอุปกรณ์จะแตกต่างกันในแต่ละรุ่น เช่น รูปผลไม้ เป็นต้น
- ไข่ (Egg) เป็นอุปกรณ์พิเศษอีกชนิดหนึ่ง ซึ่งข้างในจะเป็นจิงโจ้ผสมกระต่าย ซึ่งชื่อในเกมเรียกว่า ลูอี้ (Louie:ルーイ) หรือมังกรต่าง ๆ ซึ่งเรียกว่า ไทร่า (Tirra:タイラ) ถ้าเก็บแล้วเราสามารถขี่จิ้งโจ้หรือมังการได้ และจะมีสีที่แตกต่างกันในแต่ละครั้งเมื่อเก็บ ความสามารถของจิงโจ้หรือมังกรที่ขี่ มีดังนี้ (กล่าวเฉพาะจิงโจ้เท่านั้น)
  - กระโดด (จิงโจ้สีชมพู)
  - เตะระเบิด (จิงโจ้สีฟ้า)
  - เตะกำแพง (จิงโจ้เหลือง)
  - พุ่งไปข้างหน้า (จิงโจ้เขียว)

### [แก้] อุปกรณ์ที่เป็นผลทางลบ

อุปกรณ์ประเภทนี้ ควรหลีกเลี่ยง และอย่าไปเก็บอุปกรณ์สิ่งนี้ เพราะเป็นผลในด้านลบหรือเป็นโทษนั่นเอง ซึ่งอุปกรณ์ด้านลบมีดังนี้

- หัวกะโหลก (Skull) ถ้าเก็บแล้ว จะทำให้เกิดอาการผิดปกติต่าง ๆ ซึ่งไม่เหมือนกัน และมีอาการที่ผิดปกติต่าง ๆ ดังนี้
  - เดินเอง
  - เดินผิดทิศ
  - วางระเบิดไม่ได้
  - วางระเบิดเอง
  - เดินช้าสุด
  - เดินเร็วสุด
  - ระเบิดทำงานช้ากว่าปกติ
  - ระเบิดทำงานเร็วกว่าปกติ
  - เปลวระเบิดน้อย
  - สลับที่กับผู้เล่นคนอื่น ๆ
    - ลักษณะนี้ ถ้าเดินไปสัมผัสกับผู้เล่นอื่น จะทำให้ผู้เล่นอื่นติดไปด้วย วิธีการทำให้หายจากอาการผิดปกติเหล่านี้คือ
      - เดินไปสัมผัสกับผู้เล่นคนอื่น ๆ แล้วเราจะหายได้เอง (ซึ่งได้ผลในบางรุ่น)
      - รอจนกว่าจะหาย ในระยะเวลาประมาณ 30 วินาที
      - เก็บอุปกรณ์ชิ้นอื่น ๆ แล้วมันจะหลุดได้เอง
- รองเท้าแตะ (Sandals) ถ้าเก็บแล้ว จะทำให้ลดความเร็วลง 1 ระดับ
- ลดไฟ หรือ น้ำ (Fire Down) ถ้าเก็บแล้ว จะลดเปลวเพลิงระเบิด 1 ระดับ
- ลดระเบิด (Bomb Down) ลักษณะเป็นรูประเบิดที่ถูกเครื่องหมายกากบาท (X) ทับไว้ ถ้าเก็บแล้ว จะลดการวางระเบิด 1 ลูก (เช่น ถ้าเราวางระเบิดได้ 5 ลูก ถ้าเก็บอุปกรณ์ชิ้นนี้ จะทำให้เราวางได้แค่ 4 ลูก)

## [แก้] หมวดเกม

เกมตู้รุ่นแรกๆ ของ บอมเมอร์แมน

หมวดเกมต่าง ๆ ของบอมเมอร์แมนในแต่ละรุ่น แบ่งออกได้เป็น 2 ประเภทใหญ่ ๆ คือ

### [แก้] หมวดเล่นปกติ (Normal Mode)

เป็นหมวดที่เล่นตามเนื้อเรื่องต่าง ๆ โดยพิ้นฐานการเล่นหมวดนี้เคยกล่าวมาแล้วที่ วิธีการเล่นเบื้องต้นที่ควรทราบ เมื่อเราเล่นหมวดนี้ จะเล่นกันประมาณ 50 ด่าน บางเกมจะมีหัวหน้าหรือบอสให้ปราบ หรือมีด่านโบนัสให้เก็บคะแนนพิเศษได้ ขอบเขตสำหรับหมวดเล่นตามปกติของบอมเมอร์แมนในแต่ละรุ่นโดยทั่วไปมีลักษณะดังนี้

- ปราบศัตรูให้หมด เก็บอุปกรณ์ และหาทางออก
- บางรุ่นมีปราบหัวหน้า หรือ ด่านโบนัส
- ถ้าแพ้จนจบเกม จะมีรหัสปรากฎให้เราจำรหัสนั้นเพื่อนำมาใส่ในการเล่นต่อจากด่านที่ค้างไว้ได้
- แทบทุกรุ่นจะมีเนื่อเรื่องกำกับอยู่ ทำให้เกิดสีสันและความสนุกสนานต่อผู้เล่น

### [แก้] หมวดเล่นต่อสู้ (Battle Mode)

เป็นหมวดที่เล่นต่อสู้ผู้เล่นอื่น ๆ ซึ่งสร้างความสนุกสนานเพิ่มขึ้นในบอมเมอร์แมน เป้าหมายของหมวดนี้คือ หาผู้ชนะ 1 ใน 4-5 คน ที่เล่นบอมเมอร์แมนได้เก่งที่สุด

#### [แก้] ขั้นตอนการเข้าสู่การเล่น และการเล่นเบื้องต้น

หมวดเล่นต่อสู้มีรายละเอียดการปรับตัวเลือกมาก จึงมีขั้นเบื้องต้นดังนี้

- เลือกจำนวนผู้เล่น
- เล่นแบบคนเดียวหรือรวมทีม
- เลือกจำนวนการชนะ
- เลือว่าตัวเล่นตัวไหนให้ผู้เล่นหรือคอมพิวเตอร์บังคับ
- เลือกชุดแต่งกายของตัวเล่น
- เลือกสนามการต่อสู้
- ปรับแต่งต่าง ๆ เพิ่มความได้เปรียบหรือเสียเปรียบ

เมื่อจบขั้นตอนทั้งหมดจะเข้าสู่การเล่น โดยที่ผู้เล่นทั้งหมด จะต้องโจมตีคู่ต่อสู้ให้แพ้ให้หมด จนกระทั่งเหลือผู้ชนะเพียง 1 เดียว แต่บางครั้งจะมีการเสมอกัน (คือโดนระเบิดตายพร้อมกัน 2 คนสุดท้าย หรือหมดเวลา) เมื่อชนะตามจำนวนที่กำหนด ผู้เล่นคนนั้น จะเป็นผู้ชนะเลิศ

#### [แก้] ลูกเล่นสนามหรือฉากการต่อสู้ต่าง ๆ

ฉากในหมวดเล่นต่อสู้ในแต่ละรุ่น จะมีลูกเล่นต่าง ๆ และมีคุณสมบัติดังนี้

- แบบธรรมดา เป็นหมวดการเล่นแบบธรรมดาเหมือนหมวดเล่นปกติ ประกอบด้วย ก้อนอิฐ กับบล็อคเหล็ก
- ว่างเปล่า เป็นสนามว่างเปล่าไร้ซึ่งบล็อคเหล็ก ทำให้สามารถระเบิดทุกสิ่งทุกอย่างได้จนเหลือพื้นที่ว่างเปล่า
- ไม้กระดก ถ้าผู้เล่นวางระเบิดไว้ตรงไม้กระดก แล้วไปเหยียบอีกฝั่งหนึ่ง จะทำให้ลูกระเบิดกระเด็นออกไปจากไม้กระดก ซึ่งบางครั้งก็สามารถทำผู้เล่นกระเด็นกันเองได้เช่นกัน
- พื้นลูกศร ถ้าใครมีอุปกรณ์เตะระเบิด แล้วเตะออกไปจนระเบิดไปสัมผัสกับพื้นลูกศร จะทำให้ทิศทางการมาของระเบิดเปลี่ยนทิศไปตามลูกศรที่กำหนด
- ท่อ เป็นท่อที่วางไว้ในสนาม ซึ่งผู้เล่นสามารถเข้าไปวางระเบิดได้ เพียงแค่มองไม่เห็นเท่านั้นเอง
- สปริง ฉากแบบนี้มีเป็นบางรุ่น ถ้าเหยียบแล้ว จะเด้งขึ้น
- ประตูวาร์ป ถ้าผู้เล่นเข้าไปในจุดนี้ จะทำให้วาร์ปไปยังจุดอื่น
- รางเลื่อน ถ้าผู้เล่นหรือระเบิดอยู่ในรางเลื่อน จะทำให้เลื่อนไปตามทิศทางของรางเลื่อน

## [แก้] รายชื่อเกมต่าง ๆ ของบอมเมอร์แมน

แบ่งออกเป็นประเภทต่าง ๆ ดังนี้

### [แก้] เกมบอมเมอร์แมนบนเครื่องวีดีโอเกม (พี-ซี เอ็นจิ้น,เกมเก่า,NES)

- Bomberman
- Bomberman II
- Bomberman'93
- Bomberman'94

### [แก้] เกมบอมเมอร์แมนบนเครื่องเพลย์สเตชัน 1

- Bomberman (PS1)
- Bomberman World
- Bomberman Fantasy Race
- Bomberman Land (1)

### [แก้] เกมบอมเมอร์แมนบนเครื่องเพลย์สเตชัน 2

- Bomberman Jetters
- Bomberman Battles
- Bomberman Kart
- Bomberman Land (2)
- Bomberman Land (3)

### [แก้] เกมบอมเมอร์แมนบนเครื่องเล่นอื่น ๆ

- Panic Bomber
- Super Bomberman
- Atomic Bomberman

## [แก้] ตัวละครที่ควรรู้จักรู้จักในบอมเมอร์แมน

เกมบอมเมอร์แมนรุ่นต่าง ๆ ในสมัยใหม่ ได้มีการกำหนดชื่อตัวละครไว้ในหมวดเล่นปกติ หรือหมวดเนื้อเรื่อง ในที่นี้จะกล่าวถึงตัวละครเบื้องต้นของบอมเมอร์แมน ซึ่งมีดังต่อไปนี้

- บอมบ์ขาว (White Bomberman:しろボン) เป็นตัวละครเอกทุกรุ่นในเกมบอมเมอร์แมน และมักจะให้ผู้เล่นบังคับบอมบ์ขาว ดำเนินตามเนื่องเรื่องต่าง ๆ ในแต่ละรุ่น
- บอมบ์ดำ (Black Bomberman:くろボン) เป็นทั้งคู่หูและคู่แข่งของบอมบ์ขาว ซึ่งในเกมส่วนใหญ่มักจะนำบอมบ์ดำไปเป็นฝ่ายปรปักษ์ ของเกมแทบทุกรุ่น, ในภาคของบอมเมอร์แมน แลนด์ มักจะกำหนดอุปนิสัยของบอมบ์ดำว่า ชอบกินมันเผา และชอบผายลมบ่อย ๆ
- บอมบ์น่ารัก (Pretty Bomber:プリッティーボンバー) เป็นตัวละครหญิงในบอมเมอร์แมน ซึ่งบางเรื่องมักจะใช้บอมบ์น่ารักเป็นนางเอกของเกมในบางเรื่อง ลักษณะของบอมบ์น่ารักคือ ใส่เสื้อสีชมพู และมีหัวใจแปะที่หน้าผาก และมีอุปนิสัยค่อนข้างกวน ๆ ไปบ้างเล็กน้อย
- ลูอี้ (Louie:ルーイ) เป็นจิงโจ้ผสมกระต่าย เป็นยานพาหนะให้เหล่าบอมเมอร์แมนได้ขี่ ในภาคของ บอมเมอร์แมน แฟนตาซีเรส ลูอี้จะมีบทบาทในการเล่นมาก เพราะภาคดังกล่าวเป็นการเอาจิงโจ้มาแข่งกัน
- ไทร่า (Tirra:タイラ) เป็นมังกรแรด เป็นยานพาหนะให้เหล่าบอมเมอร์แมนได้ขี่เช่นเดียวกันกับลูอี้ และมีบทบาทในเกมบอมเมอร์แมน แฟนตาซีเรสเช่นกัน
- ปอมเมียว (Pomyu:ポミュ) เป็นสัตว์ประหลาดหรือมอนสเตอร์ฝ่ายเดียวกันกับบอมเมอร์แมน ลักษณะเป็นตัวสีเหลือง หูยาว ตาเล็กน่ารัก มีมือคล้ายนวม ซึ่งตัวปอมเมียวนี้ น่าจะเป็นสัตว์คู่ใจสำหรับบอมเมอร์แมนได้เลยทีเดียว

หน้าตาของบอมบ์ขาวในมาดดุดัน | ลูอี้ (Louie) | ไทร่า (Tirra) | ปอมเมียว (Pomyu)

## [แก้] แหล่งข้อมูลอื่น

- จากเวปผู้จัดการ (http://www.manager.co.th)
  - ต้นฉบับ "บอมเมอร์แมน" ยอดมือระเบิด
  - ภาพใหม่พร้อมวีดีโอ "บอมเมอร์แมนเปลี่ยนไป๊"
- ((ญี่ปุ่น)) เวปฮัตสัน ซอฟต์ ประเทศญี่ปุ่น
  - ((ญี่ปุ่น)) เวปรวมชื่อเกมทั้หมดของบอมเมอร์แมนจากบริษัทฮัตสัน ซอฟต์ ประเทศญี่ปุ่น

ดึงข้อมูลจาก "http://th.wikipedia.org../../../%E0%B8%9A/%E0%B8%AD/%E0%B8%A1/%E0%B8%9A%E0%B8%AD%E0%B8%A1%E0%B9%80%E0%B8%A1%E0%B8%AD%E0%B8%A3%E0%B9%8C%E0%B9%81%E0%B8%A1%E0%B8%99.html".

หมวดหมู่: เกมคอมพิวเตอร์และวิดีโอเกม

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Deutsch
- English
- Español
- Français
- 日本語
- Nederlands